Sé que s'ha parlat d'aquest tema al xat però he cercat al cercador (on sinó?) i no he trobat cap fil recent. Si algú el posa, descarto el meu. Doncs volia fer una mica la tafanera i volia preguntar-vos què preferiu quan us agrada algú (si podeu escollir)?  1. Relació seriosa [tancada]. Què busqueu en una relació? És important per vosaltres tenir els mateixos interessos amb la persona amb la que esteu? Sovint es diu que sempre hi ha un dels dos que estima més que l'altre o que dóna més que l'altre. És això cert? Us ha passat mai? I en el sexe? Creieu que és important ser 100% comunicatiu? O hi ha certes coses que no s'han de parlar mai (pregunta dirigida en general, no només pel sexe)? És important l'amistat en una relació seriosa? I la sincertitat? 2. Rotllet. Suposo que això també fa en funció de l'edat. O no? Els que us decanteu per aquesta opció busqueu rotllo d'una nit o quelcom més periòdic? Tingueu en compte que aquesta enquesta és el que preferiríeu. 3. Relació oberta. No se'n parla gaire de les relacions obertes i són sovint tabú en les persones que tenen una relació seriosa. És el terme del mig entre un rotllet i una relació, o és quelcom més? Penseu que és una bona manera d'evitar conflictes (de parella?) o que en pot generar més? És la gelosia condicionant? Creieu que són sempre les dues persones les que s'hi posen d'acord o és una de les parts de la parella la que obliga a l'altra indirectament? Com beneficia sexualment la relació entre les dues persones de la parella? 4. Altres. Per comentar altres tipus de relacions, que potser no se m'han acudit.  Doncs, a contestar! M'interessa l'opinió de tothom. I si us agrada el fil:            Gràcies als que ho heu fet i heu participat  
Oberta en cas de que ella tingui relacions amb altres dones. Si són homes es trenca la relació.
Quina diferència hi ha?
Coses meves, per mi no significa el mateix.
Per això pregunto. No és infidelitat igual?
No perquè se suposa que jo ja sé que hi té relacions.
Sí però amb homes per què no doncs?
Perquè per homes ja em té a mi, no sé si m'entens. Els homes tenen polla i les dones no.
És igual. No ho acabaré d'entendre si no em dones una explicació millor
A veure si ho he entès bé i sóc capaç d'explicar-t'ho: Si la seva xicota se'n va amb una noia, ell ho accepta perquè un home no pot competir sexualment amb una dona, són cossos diferents i maneres diferents de dur a terme el sexe. En canvi, si és amb un altre home, com "se suposa" que per home ja hi és ell, significaria que la noia ja no el veu tan interessant/atractiu/capaç com a d'altres nois, i per tant la relació ja no tindria raó de ser.  
Però la segona raó també és possible aplicant-ho igual no creus? El sexe és sexe és igual com sigui.
Es pot aplicar però crec que hi ha diferències importants entre els dos casos. En una relació home-dona, el fet que la teva parella senti atracció sexual per persones del seu mateix sexe pot arribar a jusatificar-se tal i com hem dit abans: Tu ets d'un sexe diferent i potser no tens el que ell/a busca en aquell moment. Entesos. Ara bé, l'atracció sexual de la teva parella per individus del teu mateix sexe pot comportar inseguretats, desconfiança, i mals rotllos incompatibles amb una vida mentalment sana en parella.
És possible. No ho acabo d'entendre perquè per mi és el mateix però bé